Poľnohospodárske  družstvo  vlastníkov

                           943 53   Ľubá

                   V ý  r o č n á     s p r á v a

                                rok   2023

                                                          

Obsah výročnej správy:
 
A/ Informácie o družstve
B/  Vývoj , stav a hospodárenie družstva za rok 2023
       a predpoklad budúceho vývoja
C/ Zamestnanosť
D/ Iné dôležité informácie
E/ Ekonomika a finančná situácia
F/ Návrh na zúčtovanie výsledku hospodárenia v schvaľovacom konaní
G/ Prílohy k výročnej správe

                                                                          -----

A/ Informácie o družstve

1. Poľnohospodárske družstvo vlastníkov Ľubá, zapísané v Obchodnom registri Okresného súdu Nitra, oddiel Dr., číslo vložky 65/N je právnym nástupcom po JRD „Svornosť“ Ľubá.  Toto družstvo vzniklo zlúčením JRD v Ľubej, Belej, Divej a Šarkane dňa 28.12.1965 a ktoré   sa v auguste roku 1992 pretransformovalo na Poľnohospodárske družstvo vlastníkov so  sídlom v Ľubej.

2. Predmetom podnikania družstva je poľnohospodárska produkcia a pestovanie technických plodín, živočíšna výroba a výroba kŕmnych zmesí pre vlastnú potrebu, služby poľnohospodárom, prípravné práce k realizácii stavby a nákladná cestná doprava vykonávaná nákladnými vozidlami. 

 3. Vrcholným orgánom je Členská schôdza, ktorá volí Predstavenstvo a Kontrolnú komisiu   družstva. 
Súčasná organizačná štruktúra je nasledovná:
      
      Predstavenstvo:                                                                   Kontrolná  komisia:
      Ing. Zoltán Pásztor – predseda                                      
      Ing. Peter Juhász  - podpredseda                                      Jozef  Leviček – člen
      Ladislav Esztergályos – člen                                             Alžbeta Gondová – členka  
                                                                                                     Marta Szilvová - členka                                                  
                                                                                                     Ladislav Csuport – člen
4.   Personálne zloženie:
Predseda družstva – strategické riadenie, marketing a obchod usmerňuje výkonný predseda družstva za úzkej spolupráce s predstavenstvom družstva, s podpredsedom a zároveň vedúcim úseku rastlinnej výroby.
Ekonomický úsek – vedenie účtovníctva, mzdovej agendy, pozemky a administratívy usmerňuje ekonómka družstva.
Úsek rastlinnej výroby – aj z hľadiska strategického plánovania a odbor. riadenia ako stanovenia osevných postupov, výživy a ochrany rastlín a riadenia pracovných procesov na tomto rozhodujúcom  úseku družstva za úsek zodpovedá vedúci úseku RV, do čoho patrí aj špecializovaná rastlinná výroba (hrozno) ako osobitná skupina pod vedením úsekového vedúceho. 
Úsek živočíšnej výroby – chov ošípaných pod vedením  - zootechnika.
Úsek mechanizácie a dopravy – pod vedením  mechanizátora. V rámci tohto úseku sa osobitne organizuje vnútropodniková doprava s nákladnými autami a s traktorovými súpravami.                                                                   

5.  Poľnohospodárske družstvo vedie účtovníctvo v zmysle Zákona č. 431/2002 Zb. v znení neskorších predpisov a v zmysle opatrenia MF SR č. 23054/2002, ktorým sa ustanovuje účtovná osnova a postupy účtovania pre podnikateľov účtujúcich v sústave PÚ.
     Na vedenie účtovníctva je vypracovaná vnútropodniková smernica, ktorá vychádza z vyššie spomínaných právnych noriem a zároveň rozpracováva špecifiká týkajúce sa družstva.
     Po skončení účtovného obdobia družstvo spracováva účtovnú závierku, ktorá pozostáva zo súvahy, výkazov ziskov a strát a poznámok.
                                              ----------------------------------------------------
B/   Vývoj , stav a hospodárenie družstva v roku 2023 a predpoklad budúceho vývoja                                                            
                                               
Rastlinná výroba:
Plodina   	Výmera
v ha	Produkcia v t	Predaj v t	Tržby v €	
pšenica	   604,47	    2 231,33	    2 027,53	      325 775,-	
Jačmeň 	   372,27	    1 093,64  	       967,94	      142 523,-	
kukurica	   174,50	       773,75	       715,90	      109 570,-	
slnečnica	   684,83	     1 882,64  	    1 846,09	      546 560,-	
hrozno	     45,40	          40,72	         40,72	        18 324,-	
lucerna s.	     18,74	          82,00	           0,00       	                 0,00	
spolu	1900,21			   1 142 752,-	

Živočíšna výroba:   

                                       k 31.12. 2022                               k 31.12.2023                                  
ŽV	Predaj v t	Tržby v  €	  Predaj v t	  Tržby v €	
Výkrm ošípané	      24,09	      32 291,20	   14,01	  22 171,-	

Výnosy  za rok 2023 celkom: 1 731 237,-€
                                                             
1/Tržby z predaja vlastných výrobkov  - 1 164 923,- EUR                          
Z toho z rastlinnej výroby :   1 142 752,- EUR 
            zo živočíšnej výroby :      22 171,- EUR
2/Tržby z predaja služieb  -      102 111,- EUR

Na rok 2024 ráta družstvo s tržbami z RV 1 500 000,- EUR    pri  optimálnej  priemernej úrode ( vplyv počasia + cena komodít + predaj skladových zásob zrnín).

V živočíšnej výrobe ( chov ošípaných) rátame s tržbami  na rok 2024 cca 18 000,- EUR.
Stavy  základného stáda budú na úrovni cca 15- 20 ks a predaj   výkrmových ošípaných cca 80-100 ks.

Iné tržby: 110 000,- EUR

Spolu plánované tržby na rok 2024 = 1 628 000 ,-EUR
                         -----------------------------------------------------------------------

Náklady celkom   2  229 302,- €

Z toho vybrané náklady:       k 31.12.2022 v €       k 31.12.2023 v €
Osivá                        	          191 066	      214 201 	
Priemyselné hnojivá	          294 222	      202 137	
Pohonné hmoty	          220 743	      188 311	
Elektrická energia	            23 895	        30 390	
Príprav. na ochr.rastlín	          166 353	      188 322	
Odpisy	            78 466     	        90 755	
Dane a poplatky	            65 697	        70 972	
Osobné náklady	          592 898	       626 088	
-	z toho- mzdové náklady	          429 701	       455 429	
Náklady na úroky	            88 504                                 	       193 139	
Ost.finančné náklady	              5 975	           8 579	

Vybrané údaje pasív:                     k 31.12.2022  v €         k 31.12.2023 
Záväzky spolu :	       2 996 123	       3 574 454	
Z toho 			
-ostatné  záväzky	            25 546        	             25 545	
-záväzky z obch.styku	          703 432	        1 026 858	
-bankové úvery krátkodobé	          572 570 	625 926	
-bankové úvery dlhodobé	            84 172	           389 854	
-finančné výpomoci	       1 410 970	        1 410 970	
-dlhodobé záväzky 	            29 683	             31 688	

       Družstvo  v priebehu roka 2023 malo nasledovné investície:

1.	kúpa  poľnohospodárskej pôdy na podnikanie = 40,5901 hektárov  za 216 385,45 € ,
ktoré boli zafinancované z úveru na nákup pôdy zo SZRB.
2.	zámena pozemkov – 18,4704 ha v hodnote 79 553,20 €
3.	kúpa Mulčovača KVERNELANS FXF 640 v hodnote  20 000,- €

V priebehu roka sme predali  3,5156  ha  pozemkov  v hodnote  16 782,- €  
                                           -------------------------------------------------------
      Nájomné za pôdu za rok 2023 , ktoré máme s Rímsko - katolickou cirkvou, sme zaplatili v lehote splatnosti.
Nájomné za prenajaté pozemky od vlastníkov pôdy  za rok 2023 boli  uhradené  z časti v priebehu  decembra 2023. 
Za účelom zvýšenia výnosov družstvo naďalej  prenajíma  pozemky od Cappella, nábočná fundácia , Trnava , v kat. úz. obce Mužla a Búč   do  30.09.2025.

    Veľkým pozitívom je, že  i napriek nepriaznivej finančnej situácie družstvo uhrádzalo svoje záväzky voči  daňovému úradu, obecným úradom, sociálnej poisťovni a zdravotným poisťovniam  v lehote splatnosti. 
     Výplata miezd zamestnancom sa uskutočňuje tiež  vo výplatnom termíne. Splátky úverov a úrokov sa uhrádzajú  vždy  v lehote splatnosti.
     Dodávateľské faktúry sa uhrádzali  podľa finančných možností priebežne alebo na základe splátkových kalendárov alebo formou kompenzácie faktúr. Pre nedostatok financií sa niektoré splátky presunuli až na rok 2024.

Hlavnými dodávateľmi a odberateľmi družstva sú podniky, s ktorými máme dlhoročné
a pozitívne skúsenosti:  Gamex trading, s.r.o. Komárno,    Interagros a.s. Trnava
Ing. Iványi-Agrisem, s.r.o. Galanta,   Ecofeed, s.r.o. Komárno,   Agroservis, s.r.o. Komárno, Dufrex , s.r.o. Hurbanovo.
    V oblasti ochrany a vplyvu činnosti účtovnej jednotky na životné prostredie sa družstvo snaží  dodržiavať agrotechnické postupy pri manipulácii s chemickými prostriedkami a v maximálnej miere dodržiavať zákony ohľadne životného prostredia.

     V oblasti výskumu a vývoja družstvo nevykonáva žiadne aktivity.

Cieľom PDV Ľubá je zhospodárnenie svojej činnosti. V roku 2023 vedenie družstva prijalo nasledovné opatrenia:

1.	V oblasti prvovýroby:
- zvýšením výmery obhospodarovanej poľnohospodárskej pôdy efektívnejšie využitie súčasného personálneho a materiálno-technického vybavenia družstva,
- na farme ŽV Šarkan postupne  znižovať  stavy  ošípaných a oviec .
- poskytovanie služieb pracovníkmi ŠRV.

      2.   V ekonomickej oblasti:
- prehodnotenie zhospodárnenia, resp. zrušenia stratových úsekov ( ŽV a ŠRV)
- znižovanie úverového zaťaženia podniku.

     3. Zhospodárnenie činnosti družstva:
- hľadanie  adekvátnych opatrení ohľadne finančnej stability družstva zo strany vedenia, resp. predstavenstva družstva.

C/ Zamestnanosť

      Družstvo zamestnávalo  k 31.12.2023  38 stálych pracovníkov , z toho:
-  3 dôchodcovia ,  
-  1  zamestnanec so zníženou pracovnou schopnosťou
a 3 pracovníkov na dohodu

Bezpečnosť a ochranu zdravia pri práci a  požiarnej ochrany zabezpečujeme pravidelnými školeniami a kontrolami dodržiavania BOZP a PO, za ktoré je zodpovedná externá firma   s požadovanou odbornou spôsobilosťou. V roku 2023 sme nemali žiadny úraz a ani žiadny požiar.

D/ Iné dôležité informácie:
- družstvo nespadá do konsolidovaného celku žiadnej obchodnej spoločnosti,
- družstvo nemá zriadenú organizačnú zložku v zahraničí
- družstvo neúčtovalo o nákladoch na činnosti v oblasti výskumu a vývoja
- družstvo svojou činnosťou nevplýva výrazne na životné prostredie
- družstvo má dcérsku spoločnosť v tuzemsku:
  v roku 2017 založilo  spoločnosť Agroľubá s.r.o.,  Ľubá 67, so 100%  
vlastníctvom družstva. Konateľom s.r.o. je člen predstavenstva družstva Ladislav Esztergályos. Výsledok hospodárenia s.r.o.  za účtovné obdobie 2023  pred zdanením  je -27 928,93 EURO a výsledok hospodárenia po zdanení  je  -27 928,93EURO.
Družstvo, ako materská účtovná jednotka ku dňu ku ktorému sa zostavuje Účtovná závierka, oceňuje podiely v dcérskej spoločnosti v súlade s § 27, ods.8 zákona o účtovníctve metódou vlastného imania.
     
E/Ekonomika a finančná situácia

Analýza súvahy  a výsledovky k 31.12.2023
Analýza výkazu ziskov a strát k 31.12.2023

1.  Ekonomické  výsledky družstva v porovnaní s rovnakým obdobím minulého účtovného obdobia:  

V porovnaní s minulým účtovným obdobím:
-	majetok účtovnej jednotky sa v porovnaní s minulým účtovným obdobím v absolútnej hodnote zvýšil  o 547 600,-€. Ku zvýšeniu došlo v neobežnom majetku o 103 098,-, v položke dlhodobého hmotného majetku o 132.324,-€.
-	obežný majetok družstva zaznamenal zvýšenie  o 245 033,-€ a to najmä
zvýšením pohľadávok voči členom družstva  v absolútnej hodnote o 511 890,-€.
Časť pohľadávok voči členom družstva bola splatená v 1. štvrťroku 2024
vo výške  331 647,12 €.
V položke krátkodobých pohľadávok  sa  hodnota znížila až o 371 008,-€. Finančné účty zaznamenali zvýšenie finančných prostriedkov v absolútnej hodnote o 50.561,-€. 

-	Ukazovateľdlhodobej finančnej stability v absolútnej hodnote sa znížil 
 o 23 461,-€ - zníženie  vlastného  imania družstva, ktoré bolo ovplyvnené vykázaným výsledkom hospodárenia za sledované účtovné obdobie a ocenením finančných investícií v dcérskej spoločnosti metódou vlastného imania. 

      V porovnaní s rovnakým obdobím minulého roka sa čistý obrat družstva v absolútnej hodnote znížil o 427.145,-€, čo bolo ovplyvnené znížením výnosov z hospodárskej činnosti ( v absolútnej hodnote o 413 984-€) a zvýšením nákladov na hospodársku činnosť ( ktoré sa zvýšili v absolútnej hodnote o 20 652,-€) . 

Zvýšenie zaznamenali všetky náklady okrem nákladov na spotrebu materiálu a energie ,
zníženie nákladov ovplyvnilo aj zrušenie opravných položiek k pohľadávkam. 

Hospodársky výsledok z finančnej činnosti v porovnaní s minulým účtovným obdobím
vykazuje vyššiu zápornú hodnotu, keď sa zvýšili najmä nákladové úroky.

Pridaná hodnota  vykazuje tiež zníženie o 314 029,- € ( spôsobené znížením nákupných cien komodít).

2. Predstavenstvo družstva  na odstránenie rizík a stabilizácie finančnej situácie družstva, po schválení  výročnou členskou schôdzou za rok 2023 prijíma nasledovné opatrenia:

a)	postupné znižovanie stavov zvierat
b)	v rámci ŠRV sa cielene zamerať na obhospodarovanie lokalít, ktoré
sa javia ako rentabilné
c)	využiť možnosti  tuzemských ale aj zahraničných podporných mechanizmov

 
Vedenie družstva predpokladá , že bude  pokračovať  v činnosti v blízkej budúcnosti t.j. počas nasledujúcich 12 mesiacov od dátumu zostavenie ÚZ.

F/ Návrh na zúčtovanie výsledku hospodárenia v schvaľovacom konaní

Výsledok hospodárenia za účtovné obdobie pred zdanením   je = -486 336,80 EURO a 
výsledok hospodárenia   po zdanení  je = -507 420,66 EURO.

      Družstvo  účtovnú stratu – 507 420,66 EURO  zaúčtuje , po schválení výročnou členskou schôdzou, na ťarchu  účtu  neuhradených strát minulých rokov.

 G/Prílohy k výročnej správe:

1. Schválená riadna individuálna účtovná závierka za rok 2023 + poznámky za rok 2023.

Vypracovala: Blaháková Zuzana

 
V Ľubej,17.06.2024                                                         

                                                                                                             Ing. Zoltán Pásztor 
                                                                                                                  predseda PDV